《月下笛 寄沈融谷》
清代·龚翔麟

柳暗春汀，红亭别酒，去年今日。相思苦，又见柔条弄颜色。

屐痕听说浑无定，早踏遍、江南塞北。柘西偏精舍，多应冷却，画帘云石。

凄恻。青禽翼。盼不到休文，近来消息。丹枫八测。

甚时重挂吟席。莫教只恋东华住，便忘了、蘋洲夜笛。

约共尔、翠竿持，铰钌波心泛宅。

作者简介：龚翔麟（1658—1733）清代藏书家、文学家。字天石，号蘅圃，又号稼村，晚号田居，浙江仁和（今杭州）人。康熙二十年中顺天乡试乙榜。由工部主事累迁御史，有直声，致仕归。工词，与朱彝尊等合称浙西六家，著有《田居诗稿》、《红藕庄词》。